Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Adolfo Araiz Flamarique jaunak egindako galderaren erantzuna, Foru Diputazioak emana, Nafarroako Gobernuaren txofer-zerbitzuari buruzkoa. Galdera 2019ko irailaren 13ko 12. Nafarroako Parlamentuko Aldizkari Ofizialean argitaratu zen.

Iruñean, 2019ko irailaren 25ean

Lehendakaria: Unai Hualde Iglesias

ERANTZUNA

EH Bildu Nafarroa talde parlamentarioari atxikitako foru parlamentari Adolfo Araiz Flamarique jaunak idatzizko galdera egin du Nafarroako Gobernuaren txofer-zerbitzuarekin lotutako zenbait gairi buruz (10-19/PES-00066). Horri erantzuteko, Nafarroako Gobernuko Lehendakaritzako, Berdintasuneko, Funtzio Publikoko eta Barneko kontseilariak erantsita datorren informazioa bidaltzen dizu.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2019ko irailaren 25ean

Lehendakaritzako, Berdintasuneko, Funtzio Publikoko eta Barneko kontseilaria: Javier Remírez Apesteguía

Barneko zuzendari nagusiaren txostena

EH Bildu Nafarroa talde parlamentarioko Adolfo Araiz Flamarique jaunaren idatzizko galderari erantzuteko, gidari-zerbitzuari buruzko informazioa nahi baitu, hona hemen azalpena:

• 2019ko urtarrilaren 1ean 33 langile zeuden gidari-zerbitzuari atxikirik.

• Lehendakaritzako, Berdintasuneko eta Funtzio Publikoko Departamentuari atxikirik daude guztiak.

• Lehendakaritzako, Berdintasuneko eta Funtzio Publikoko Departamentuari atxikirik daude guztiak.

• Bai. Aurreko legegintzaldian, Nafarroako Gobernuko gidariek bularreko minbiziaren aurkako diagnostikoak egiten dituen ibilgailua gidatzeko lanak egiten zituzten.

2019ko irailaren 1etik aurrera, zerbitzu hori Osasun Departamentuak ematen du.

Nafarroako Osasun Publikoaren eta Lan Osasunaren Institutuak gidariaren bi egiturazko lanpostu sortu ditu, bata goizez eta bestea arratsaldez jarduteko, bularreko minbiziaren atzemate goiztiarreko unitate mugikorreko langileak eramateko.

• Bai, langile horiek zerbitzua ematen zuten Nafarroako Odol Bankuarentzako materiala garraiatzen zuten ibilgailuetan.

• Gobernu berria eratzean ez zaio utzi zerbitzu horiek emateari.

• Ez, zerbitzu horiek ez dira kanpoan kontratatu.

Iruñean, 2019ko irailaren 20an

Barneko zuzendari nagusia: Amparo López Antelo